
1. Indledning 
1.1. Resumé 

Nærværende rapport er en statusbeskrivelse af de aktuelle funktioner og opgaver, der 
varetages i henholdsvis Anæstesien HEV og den præhospitale indsats i vest. 

Beskrivelse omfatter den lægelige vagt- og stabsstruktur og de aktuelle bemandingsproblemer, 
herunder vakancer og aldersfordeling. 

Endelig er redegjort for det budget og forbrug i forhold til funktioner og opgaver. 

Pa baggrund af denne status redegøres for arbejdsgruppens overvejelser i forhold til aktuelle 
problemområder og fremtidige løsningsforslag. 

Anæstesien i HEV har tre store hovedopgaver: 

1. Anæstesi og intensiv terapi. 

HEV er kendetegnet ved at aktiviteten såvel medicinsk som kirurgisk stadig i et stort 
omfang foregår på 2 matrikler, i Herning som et fuldt akutberedskab og Holstebro med 
et delvist akutberedskab. Da anæstesiologien må følge de operative og medicinske 
specialer nødvendiggør det et vagtberedskab af anæstesilæger og -sygeplejersker 
begge steder. 

2. Præhospitalsfunktionen. 

Det præhospitale område der skal dækkes er tyndt befolket geografisk stort 
landområde. Det er gennem et gradueret respons lykkedes at få en meget 
tilfredsstillende betjening af borgerne ved at sende anæstesisygeplejersker til de 
mindre opgaver og aktivere anæstesilægen ved de mere alvorlige tilstande. Dette er en 
meget cost effektiv model, idet såvel sygeplejerske som læge mellem udkaldene passer 
deres sygehusarbejde. 

3. Ledsagelse af patienter til højtspecialiseret behandling; interhospital transport. 
Anæstesien har påtaget sig al interhospital transport af patienter, såvel børn som 
voksne. De højtspecialiserede centre i Århus ligger "decentralt for HEV. Det er en stor 
opgave med 800 transport/år. Det har medført et kvalitetsløft for disse ofte meget syge 
patienter, samt en aflastning af de kirurgiske/medicinske afdelinger. Opgaven kan kun 
løses grundet anæstesisygeplejerskernes nye kompetencer erhvervet i det præhospitale 
arbejde. Opgaven løses af læger og sygeplejersker i den præhospitale enhed i 
samarbejde med beredskaberne på hospitalerne. 


Det er derfor arbejdsgruppens opfattelse at den nuværende præhospitale ordning giver en god 
betjening af befolkningen med korte responstider. 

I forhold til den øjeblikkelige bemandingsmæssige situation giver niveaudeling og integration 
af vagtberedskaber for Anæstesien HEV og den præhospitale indsats en god udnyttelse af 
ressourcerne, bortset fra den præhospitale ordning i Lemvig, hvor der er en forholdsvis lav 
belastning. 

Synergien i de fleksible vagtberedskaber er også medvirkende til at løfte den store opgave 
med interhospitale transporter på fornuftig vis. Fremadrettet forventes der flere transporter til 
og fra specialiseret behandling. 

Rekrutteringsindsatsen på lægeområdet bør styrkes for med henblik på at sikre et glidende 
generationsskifte. Ligeledes bør udviklingen følges nøje med hensyn til at undersøge 
muligheder for ændringer af den samlede arbejds- og vagttilrettelæggelse i relation til den 
lægelige bemandingssituation. 

Vedrørende økonomien er der en fælles forståelse af, at den nuværende ordning er 
underfinansieret, som det fremgår af pkt. 5.2. Dette har løbende været drøftet mellem HEV og 
Regionen senest i 2010. Man har udnyttet det potentiale, der ligger i integration mellem 
vagtberedskaber i HEV og i den præhospitale indsats. 

Under forudsætning af at de nuværende præhospitale ordninger opretholdes, anbefales det, at 
et system med fleksible lokale aftaler opretholdes, men at i det omfang den lægelige 
bemandingssituation ændres, kan sammensætningen af vagtberedskaber og aftaler 
revurderes. 

Der pågår i øjeblikket et udredningsarbejde vedr. hele det præhospitale område på regionalt 
niveau. Der er betydelig forskel på udfordringen i den præhospitale indsats i et tæt befolket 
byområde bosat langs E-45 og et tyndt befolket landområde. Såfremt dette arbejde udmunder 
i anbefalinger, der væsentligt ændrer den nuværende opbygning af den præhospitale indsats i 
vest, skal betydningen af dette for den daglige drift i Anæstesien analyseres grundigt. Som 
nævnt i rapporten, er der en stor sammenhæng og synergi imellem den daglige drift, 
vagtberedskab i forhold til anæstesiafsnittende og den præhospitale funktion. 

Hvis den præhospitale funktion indskrænkes, kan det blive nødvendigt med tilførsel af 
ressourcer til afdelingen vedrørende interhospitale transporter. 


1.2. Læsevejledning 

Afsnit 1 omhandler baggrund og kommissorium for arbejdet, samt de politiske rammer og 
beslutninger, som afgrænser handlemulighederne 

Afsnittene 2-5 er en faktuel beskrivelse af de eksisterende forhold på Anæstesiologien HEV, 
inkl. den præhospitale indsats 

Afsnit 2 og 3 beskriver de aktuelle funktioner og opgaver i henholdsvis Anæstesiologien HEV 
og i forhold til den præhospitale indsats. 

Afsnit 4 omhandler en beskrivelse af den aktuelle bemanding af Anæstesiologien HEV, 
herunder den lægelige stabsstruktur, vakante stillinger og aldersfordeling. 

Dernæst en beskrivelse af aktuel arbejdstilrettelæggelse , herunder den lægelige vagtstruktur, 
inkl. det præhospitale område, eksisterende lokalaftaler vedrørende tjenestetid m.m. 

Afsnit 5 beskriver afdelingens budget og de økonomiske udgifter , der er knyttet til den 
aktuelle vagtplanlægning. 

Afsnit 6 redegør for overvejelser i forhold til problemområder og fremtidige løsningsforslag. 
Afsnit 7 oplister arbejdsgruppens anbefalinger. 

1.3. Baggrund 

Der er i anæstesiologisk afdeling en økonomisk og personalemæssig udfordring i at få 
sammenhæng imellem de enkelte vagtberedskaber, herunder beredskab i forhold til 
lægebilerne i den præhospitale indsats. 

I øjeblikket hænger beredskabet sammen ved, at en gruppe overlæger på frivillig basis har 
indgået aftaler om løse de forskellige beredskaber. Lægerne indgår i beredskaberne på kryds 
og tværs og i forskellige sammenhænge, for at få vagterne til at hænge sammen. 

1.4. Kommissorium (i uddrag) 

Arbejdsgruppen opgave er 

• at skaffe et overblik over de aktuelle vagt- og beredskabsopgaver 

• at beskrive de økonomiske konsekvenser af lokalaftaler, der er knyttet til aktuel 
bemanding og vagtstruktur i forhold til gældende overenskomster og aftaler 

• at fremkomme med forslag til en fremtid struktur som tilgodeser patientsikkerhed, 
lægernes arbejdsmiljø og en god ressourceudnyttelse. 

• at sikre forslagene indtænker et glidende generationsskifte 

Deltagere 

En styregruppe bestående af: 

• Hospitalsledelsen (hospitalsdirektør Henning Vestergaard) 

• Anæstesiologisk afdelingsledelse (Ledende oversygeplejersker Else Folmer, 
konstitueret ledende overlæge Michael L. Rasmussen, konstitueret ledende 
overlæge Hans-Henrik R. Christensen) 

En arbejdsgruppe bestående: 

• Proceskonsulent fra RM (fungerer som projektleder) (seniorkonsulent Poul Gørup) 

• En ekstern Konsulent (vicedirektør Torben Mogensen, Hvidovre Hospital) 

• Afdelingslederrepæsentant (Ledende oversygeplejerske Else Folmer) 

• En overlæge fra hver af matriklerne i Holstebro og Herning, - (overlæge Niels Peter 
Ekeløf, overlæge Christian Husted). 

• En repræsentant fra HR (lønkonsulent Bente L. Jensen) 

• En planlægger (Thomas H. Baggesen) 

1.5. Politiske rammer og beslutninger, herunder forvaltningsmæssige 

(direktionen) 

Anæstesiologisk afdeling skal levere deres ydelser i forhold til de afdelinger, der har et behov 
for anæstesiologiske ydelser. Anæstesiologisk afdeling er således bundet op på den 
specialefordeling på de enkelte matrikler, som er gældende. Specialefordelingen og den 
geografisk placering er en følge af politiske beslutninger udmøntet i hospitalsplanen og 
sundhedsstyrelsens specialefordelingsplan. 


Dertil kommer, at afdelingen skal dække det præhospitale område, svarende til det tidligere 
Ringkøbing Amt eller svarende til skitsen nedenfor. Dette er beskrevet i akutplanen og 
suppleret af Planen for akutberedskabet i Nordvestjylland, der på visse områder justerer på 
akutplanen. 

2. Beskrivelse af aktuel status i Anæstesioloqien HEV 

2.1. Aktuel organisation 

Anæstesiologisk Afdeling HEV er funktionelt én afdeling på 5 matrikler inkl. 
præhospitalsfunktion. Afdelingen ledes afen interimsledelse bestående af ledende 
oversygeplejerske Else Folmer, konstitueret ledende overlæge Michael Lindhardt Rasmussen 
og konstitueret ledende overlæge Hans Henrik Rene Christensen. 

2.2 Vedrørende anæstesiologien i Hospitalsenheden VEST 

De enkelte specialer har forskellige krav til anæstesiologiske ydelser, hvorfor vagtdækning på 
de enkelte matrikler kan være forskellig. Den nuværende fordeling af specialer fordrer, at der 
opretholdes vagtdækning på matriklerne Herning og Holstebro, hvilket lægger et øget pres på 

afdelingen, idet den skal kunne levere flere læger til vagtdækning, end hvis der kun skulle 
vagtdækkes én matrikel. 

Den anæstesiologisk vagtdækning er således tæt forbundet med den måde, som de enkelte 
specialer er fordelt på i forhold til matriklerne i Hospitalsenheden Vest. Anæstesibetjening 
følger i særlig grad de kirurgiske specialer jævnfør punkt 6.1. Nogle specialer f.eks. akut 
kirurgi, fødsler/ kejsersnit samt kirurgi på børn kræver tilstedeværelse af speciallæge i bunden 
vagt, idet der indenfor disse specialer kan opstå situationer, som kræver indgriben inden for 
minutter. 

Specialernes fordeling er fastlagt i Region Midtjyllands hospitalsplan, samt specialeplanen. 

Anæstesiologien står som leverandør af primært 4 kerneydelser: 

1. Anæstesi 

2. Intensiv terapi til kritisk syge patienter (respirator behandling) 

3. Smertebehandling 

4. Præhospitalsbehandling 

Kerneydelserne leveres enten i et samarbejde med andre specialer eller selvstændigt, som 
præhospital området. I Hospitalsenheden Vest (HEV) foregår der operationer og anæstesi på 
tre matrikler; Regionshospitalet Herning (RHE), Regionshospitalet Holstebro (RHL) og 
Regionshospitalet Ringkøbing (RRI) samt intensiv terapi på to matrikler; RHE og RHL. 

De operative specialer i Hospitalsenheden Vest fremgår af nedenstående skemaer, opdelt på 
de enkelte matrikler, samt i hvilket omfang der kræves anæstesiologisk ydelser inden for 
dagtid eller på døgnbasis. 

På Regionshospitalet Holstebro fordrer følgende specialer anæstesiologiske ydelser: 


Dagtid (8-16) 

Døgndækning 

Urinvejskirurgi 

Behov 

Ortopædi 

Kunstige led knæ og hofter 

Subakut behandling af knoglebrud 

Ingen behov 

Øre-næse-ha Iskirurgi 

Behov 

Obstetrik 

Smerte behandling til fødsler samt kejsersnit 

Behov 

Dagkirurgi 

(Ortopædkirurgi/Urologi/Øjenkirurgi) 

Ingen behov 

Øjenkirurgi 

Ingen behov 

Tandbehandlinger 

Ingen behov 

Mammakirurgi 

Ingen behov 

Intensiv for medicinske specialer og neurologi 
og ovennævnte specialer 

Behov 

På Regionshospitalet Herning fordrer følgende specialer anæstesiologiske ydelser: 


Dagtid (8-16) 

Døgndækning 

Ortopædkirurgi - akut ortopædi, traumatologi 

Behov 

Kirurgi 

Behov 

Gynækologi 

Behov 

Obstetrik 

Smerte behandling til fødsler samt kejsersnit 

Behov 

Dagkirurgi herunder diverse 
kikkertundersøgelser 

Intet behov 


På Regionshospitalet Ringkøbing fordrer følgende specialer anæstesiologiske ydelser: 


Dagtid (8-16) 

Døgndækning 

Dagkirurgi (ortopædkirurgi/ varicekirurgi) 

Intet behov 


2.2.1. Operationer og diagnostiske undersøgelser 

Ifølge DAD (Dansk Anæstesi Database) ydes der anæstesi til operationer og diagnostiske 
undersøgelser til i alt 17.910 patientforløb i Hospitalsenheden Vest på 12 måneder. Fordeling 
på typer af anæstesi samt fordelingen mellem Holstebro og Herning fremgår af bilag 1. 

Ved samling af kirurgien på Regionshospitalet Herning blev alt traumatologi også samlet i 
Herning. Der var i 2009 i alt 555 traumekald med fuldt traumekald - uddybes senere i teksten 

2.2.2. Transporter 

Fra 2008 påtog Anæstesiologisk Afdeling HEV sig al ledsaget patienttransport, dels mellem 
HEV's egne matrikler, dels ud af HEV's optageområde. Dette foregår efter en glidende skala, 
således at de kritisk syge ustabile ledsages af speciallæge i anæstesiologi og 
anæstesisygeplejerske, mens stabile syge patienter ledsages af anæstesisygeplejersker alene. 
Anæstesisygeplejerskerne har opnået særlige transportkompetencer, fordi de er med til at 
løfte den præhospitale opgave på akutbilerne. 

I alt deltog Anæstesiologisk Afdelings med personale ved knap 800 interhospitale transporter i 
2009, med et gennemsnitligt tidsforbrug på 5V2 times varighed. Der var lægeledsagelse med i 
skønsmæssigt 200 tilfælde. 

Med etableringen af det præhospitale system kan mange transporter også af intuberede 
kardiovaskulært stabile patienter varetages af anæstesisygeplejersker alene, idet det 
præhospitale lægelige net over Region Midtjylland medfører, at en evt. lægefaglig assistance 
kan etableres inden for få minutter (10-15 minutter), og fordi de har fået kompetencen via 
deres arbejde på akutbilerne. 

2.2.3 Intensiv Terapi 

Intensiv terapi omfatter observation, diagnostik, behandling og pleje af patienter med 
potentielt reversible svigt af et eller flere organsystemer, som er af en sådan sværhedsgrad, at 
behandling ikke kan gennemføres på en almindelig sengeafdeling. 

Patienterne på ITA hører til de sygeste patienter der behandles i hospitalsregi med ganske høj 
dødelighed trods behandling. Behandlingen består typisk i understøttende terapi af de 
svigtende organsystemer med væske, kar- og hjertestyrkende medicin og/eller 
respiratorbehandling. De sværeste syge har tillige ofte også udviklet nyresvigt der i 

samarbejde med de nyremedicinske læger kræver dialysebehandling. Behandling af kritisk 
syge patienter er således karakteriseret ved høje omkostninger og alvorlig prognose. 


Patienterne kommer fra alle hospitalets afdelinger, men ca. 50% af ptt. lider af medicinske 
sygdomme, mens de resterende ptt. fordeler sig på kirurgiske- , neurologiske lidelser, og 
færrest med øre-næse-hals-, urinvejskirurgiske- samt ortopædkirurgiske sygdomme. 

Med den nuværende opgavefordeling i Hospitalsenhed Vest er der derfor behov for et Intensiv 
Terapi Afsnit i både Herning og Holstebro. ITA-funktionen i HEV råder over 13 pladser med 
mulighed for respiratorbehandling; fordelt på 8 i Herning og 5 i Holstebro samt 3 
intermediærpladser med 2 i Herning og 1 i Holstebro. 

Dansk Intensiv Database (DID) årsrapport 2009 viser, at andelen af hospitalsforløb med 
intensiv terapi, som indebærer respiratorbehandling per intensivforløb fordeler sig som følger: 



Antal intensive 
forløb i alt i 2009 

Antal forløb med 
respirator 

Andel respirator af 
alle forløb 

Hospitalsenheden 

Vest 

1062 

501 

47% 


Med 1062 patientforløb der krævede intensiv terapi er denne funktion den største udenfor 
universitetsafdelingerne i Region Midt. Af disse udviklede 82 patienter (7,7%) akut nyre svigt. 

82 patienter (7,7%) udviklede akut nyresvigt der krævede dialyse. Dialysebehandling kan 
foregå både i Herning og Holstebro. Kvaliteten af behandlingen er ifølge databasen den bedste 
i landet. 

2.3. Funktioner og opgaver Regionshospitalet Herning 

Dagtid 

Operationskapaciteten fordeler sig pr. uge således: 

• Ortopædi 8 operationslejer 

• Kirurgi 11 operationslejer 

• Gynækologi/Obstetrik 6 operationslejer 

• Dagkirurgi 14 operationslejer 

• Endoskopienheden 20 operationslejer, heraf 15 med MAC (monitor anaesthesia care) 

• ECT 3 operationslejer 

• Anlæggelse af permanent adgang til blodbanen i forbindelse med kemoterapi. 


2.4. Funktioner og opgaver Regionshospitalet Holstebro 

Dagtid 

Operationskapaciteten foregår på 3 lokaliteter - øre, næse og hals, dagkirurgisk og central 
operationsafsnit og fordeler sig pr. uge således: 

• Urologi 13 operationslejer 

• Mammakirurgi 5 operationslejer 

• Ortopædi 15 operationslejer 

• Øre-næse-halskirurgi, herunder tandbehandling 14 operationslejer 

• Dagkirurgi 11 operationslejer, herunder 1 øjenleje 

• Obstetrik 1 operationsleje 

• ECT 3 operationslejer 

• Anlæggelse af permanent adgang til blodbanen i forbindelse med kemoterapi / 
dialysebehandling. 


9 









2.5. Funktioner og opgaver Regionshospitalet Ringkøbing 

De lægefaglige opgaver udføres af en fast overlæge uden vagtforpligtigelse. Sammen med den 
faste anæstesisygeplejerskestab serviceres nedennævnte områder: 

Dagkirurgi 3-4 lejer (Varicekirurgi og ortopædkirurgi) i GA/centrale blokader 
Præhospital Akutbil bemandet med anæstesisygeplejerske 

3. Det præhospitale område 

Styrende for planlægningen er de politiske beslutninger truffet i forbindelse med Akutplan for 
Region Midtjylland, suppleret af Plan for akutberedskabet i Nordvestjylland, der på visse 
områder justerer på akutplanen. 

Hospitalsenheden VEST har siden 1/9 2009 haft ansvaret for drift af 3 lægebiler med placering 
i Holstebro, Herning og Lemvig. I Lemvig er lægebilen bemandet med anæstesilæge og 
chauffør med udgangspunkt i et akuthus, som dækker døgnets 24 timer. 

I Holstebro og Herning er der døgndækning med lægebil fra begge matrikler. Lægen kører her 
ud alene. 

Derudover er der 4 akutbiler i Ringkøbing, Tarm, Herning og Holstebro, der er bemandet med 
anæstesisygeplejerske og chauffør. 

Opbygning ses i Akutpjece - bilag 2 

Supplerende præhospitale ordninger 

Der er med visse kommuner indgået aftaler om, at vagtcentralen - på fastlagte 
sundhedsfaglige kriterier - kan kalde den kommunale hjemmesygeplejerske. 

Link til Sundhedsberedskabs og præhospitalsplan: 

http://www.rm.dk/files/Aktuelt/Metteb/Diverse%20rapporter%20og%20dokumenter/SBP- 

plan%20juni%202008.pdf 

4. Aktuelle stabs- og vaqtstruktur 

4.1. Den aktuelle lægelige stabsstruktur i Anæstesiologien HEV 

4.1.1. Lægestabsstruktur og besatte stillinger pr. 101.12.10 i lægeafsnittet Herning 
og Holstebro 


Stillingskategori 

Herning 

Stabsstruktur 

(Budgetteret) 

Herning 

Besatte stillinger 

Holstebro 

Lægestabsstruktur 

(Budgetteret) 

Holstebro 

Besatte stillinger 

Specialeansvarlig 

overlæge 

1 

1 

1 

1 

Overlæger tj.m. 

3 

4 

4 

4 

Overlæger ovk. 

11 

7 

6 

1 

Afdelingslæger 


1 

1 

2 

Hovedudd.læge - 
1. res. læger 

7 *) 

4 



Introduktionsstilling 

3 **) 

4 

2 

1 


25 

21 

14 

10 


*) Kun godkendt 5 hoveduddannelsesstillinger, men afsat budget til 7 stillinger. 
**) Der er 6 introduktionsstillinger i Herning. 


Oversigt over lægelige vagtberedskaber i Anæstesiafdelingen HEV kan ses i bilag 3. 

4.1.2. Antal klassificerede uddannelsesstillinger 

Videreuddannelsesregion Nord har drøftet dimensioneringen af introduktionsuddannelse. I 
februar 2009 havde specialet til stadighed 10-12 introduktionsuddannelsessøgende læger 
ansat i uklassificerede stillinger. URSARN ønskede derfor en øgning i antallet af 
introduktionsstillinger fra 27 til 36 stillinger. 

Hospitalsenheden Vest har aktuelt samlet 8 klassificerede introduktionsstillinger, men kun 
besat 6 af disse stillinger. Der vil her være mulighed for ud fra et rekrutteringsperspektiv at 
besætte 2 ekstra introduktionsstillinger, som dog vil skulle finansieres af eget budget. 

Repræsentanter fra Yngre Læger i Videreuddannelsesregion Nord er som udgangspunkt 
utilbøjelige til at acceptere uddannelse fordelt på 2 matrikler og har p.t. afvist samling. 

Der er iværksat et arbejde sammen med de yngre læger (introduktions lægerne) i afdelingen 
med henblik på at udarbejde en beskrivelse med fokus på de uddannelsesmæssige 
perspektiver i en samling, som skal sendes til Videreuddannelsesregion Nord med henblik på 
revurdering. Denne proces ser i øjeblikket ud til at bære frugt med opstart af en 4-4-4 
måneders forsøgsordning 1. halvår 2011. Det fordrer, at der også i Holstebro er 
personaleressourcer til denne uddannelsesfunktion. 

4.1.3 Aldersfordeling i lægegruppen 
Aldersfordeling i overlægegruppen i VEST - 01.09.10. 

Antal 



□ Antal 

— 


Aldersfordeling af afdelingslæger i VEST - 01.09.10. 


Antal 



□ Antal 

4.2. Den aktuelle lægelige vagtstruktur i Anæstesiologien HEV 

Den lægelige arbejdstilrettelæggelse i Anæstesiologisk Afdeling er karakteriseret ved mange 
tilstedeværelsesberedskaber, høj aktivitet i vagterne samt helt overvejende de samme 
speciallæger i frontlinjen. Den aktuelle normerede stabsstruktur og vagtbelastning iht. 
vagtopgørelse for Anæstesiologisk Afdeling HEV ses af nedenstående tabel. 


4.2.1. Aktuelle lægelige vagtstruktur, inkl. den præhospitale indsats: 


Lokalitet 

Niveau 

Normering 

Vagtlag 

Herning 

Intro læger 

6 

Ingen vagt 

HU-læger 

7 

Vagt fra tjenestested 

Speciallæger 

14 

Vagt fra tjenestested 

Kombi vagt: 

Vagt fra bolig 

Lægebil 

Holstebro 

Intro læger 

2 

Ingen 

HU-læger 

0 

Ingen 

Speciallæger 

12 

Vagt fra tjenestested 

Kombi vagt: 

Vagt fra bolig 

Lægebil 

Ringkøbing 

Speciallæge 

1 

Ingen 

Lemvig 

Speciallæge 

Ingen 

Lægebil 


4.2.2. Opgørelser vedrørende effektiv tjeneste i vagterne 

Anæstesiologen 
Lægeafsnittet, Herning: 

Der er foretaget registrering af effektiv timer under vagten i perioden 01.01.09-31.03.09: 

Vagt på tjenestestedet på hverdage: 19,67 effektive timer 

Vagt på tjenestestedet på lørdage, søndage og SHdage: 19,85 effektive timer 

Vagt uden for tjenestestedet på hverdage: 8,30 effektive timer ekskl. lægebil 

Vagt uden for tjenestestedet på lørdage, søndage og SHdage: 6,71 effektive timer - ekskl. 

lægebil 

Lægeafsnittet, Holstebro: 

Der er foretaget registrering af effektiv timer under vagten i perioden 01.01.09-31.03.09, men 
kun i vagt fra tjenestestedet: 

Vagt på tjenestestedet på hverdage: 17,10 effektive timer 

Vagt på tjenestestedet på lørdage, søndage og SHdage: 15,00 effektive timer 

Efter ovennævnte arbejdstidsregistrering er vagterne delt, således at overenskomstens 
bestemmelser om belastning i vagten overholdes. 

Det præhospitale område 


Opgørelse for 2010 gennemsnitlige kørsler pr. dag i 1. halvår 


Bil 

Bemanding 

Antal kørsler 

Lægebil, Herning 

Læge *) 

1,02 

Lægebil Holstebro 

Læge *) 

0,85 

Lægebil Lemvig 

Læge + chauffør. 

1,82 

Sygepl. udrykning 
- Ringkøbing 

Anæ. sygepl. + chauffør. 

1,98 

Sygepl. udrykning 
- Herning 

Anæ. sygepl. + chauffør. 

7,09 

Sygepl. udrykning 
- Holstebro 

Anæ. sygepl. + chauffør. 

5,69 

Sygepl. udrykning 
- Tarm 

Anæ. sygepl. + chauffør. 

1,61 


*) Lægerne deltager i bagvagtsfunktion på stamafdeling, samt ansvar for interhospitale 
transporter 

Som det fremgår af tallene, er antallet af lægekørsler ganske begrænset. Mens antallet af 
sygeplejerske kørsler er væsentlig større. Udover kørsler yder lægerne konsultations 
rådgivning til ambulancebehandlere, paramedicinere og sygeplejersker. 

Der er indgået en række lokalaftaler udover overenskomsten for overlæger med henblik på at 
sikre dækning af vagter og beredskaber i VEST som følge af vakance og dækning af den 
præhospitale indsats. Inden for gældende overenskomst kan der ikke opnås den tilstrækkelige 
fleksibilitet. Hvorfor der er indgået en række lokal aftaler. 

Det drejer sig om aftaler vedrørende 

• Protokollat i henhold til aftale for tjenestemandsansatte overlæger og 
vagtbærende overlæger ved anæstesiologisk afdeling, Herning Sygehus 

Aftalen vedlagt - bilag 4 

• Lokalaftale for overlæger vedrørende ekstra vagter, som ligger udover 
rulleplanen 

Aftalen vedlagt - bilag 5 

• Aftale om lægelig vagtdækning mellem vagt uden for tjenestestedet 
(boligvagt) og præhospitalsvagt - lægebil-akutbil 

Aftalen vedlagt - bilag 6 

• Vikarhonorering Anæstesiologisk Afdeling, Regionshospitalet Holstebro 

Aftalen vedlagt - bilag 7 

4.2.4. Ekstratimer/overtimer. 

Som konsekvens af vakancerne har der været en meget stor belastning af speciallægerne i 
afdelingen, som har sikret dækning af vagter og beredskaber i VEST og dækning af den 
præhospitale indsats. 

4.2.5. Evt. lokallønsaftaler i relation til vagttilrettelæggelse. 

Der er ydet kvalifikationstillæg til 4 overlæger og 1 afdelingslæge begrundet i rekruttering og 
fastholdelse. 

Tilstedeværelsesvagthonoraret er i Protokollat i henhold til aftale for 
tjenestemandsansatte overlæger og vagtbærende overlæger ved anæstesiologisk 
afdeling, Herning Sygehus efter aftale gjort pensionsgivende og finansieret via lokal 
løndannelse. 

Derudover er der ikke indgået lokale løntillæg som eksempelvis omhandler fleksibilitet eller 
andet i relation til tjenestetidstilrettelæggelsen. 


5. Økonomi 

5.1. Lægelønsbudget 


BUDGET 2010 Anæstesiologisk afdeling - Lægeafsnittet i Herning 


Stillingskategori 

Årsbudget 

Fast 

løn 

6. 

ferieuge 

Vagthonorar/ 

holddriftstillæg 

Årsbudget 

Faste 


kr. 

kr. 

kr. 

kr. 

stillinger 

stillinger 

Specialeansvarlig overlæge 

935.000 

935.000 

0 


1.00 

1.00 

Overlæger tj. m. 

3.097.288 

2.483.808 

0 

613.480 

3.00 

3.00 

Overlæger ovk. 

12.231.419 

9.981.994 

0 

2.249.425 

11,00 

11.00 

HUspeciallæge - 1 . reservelæger 

4.531.075 

4.125.408 

71.532 

334.135 

7.14 

7.00 

Introduktionsstilling - Reservelæger 

1.439.470 

1.414.929 

24.541 


3.06 

3.00 


22.234.252 

18.941.139 

96.073 

3.197.040 

25.20 

25.00 


BUDGET 2010 - Anæstesiologisk afdeling - Lægeafsnittet i Holstebro 





Stillingskategori 

Årsbudget 

Fast 

løn 

6. 

ferieuge 

Vagthonorar/ 

holddriftstillæg 

Årsbudget 

Faste 


kr. 

kr. 

kr. 

kr. 

stillinger 

stillinger 

1.00 

Specialeansvarlig overlæqe 

1.227.395 

955.985 


271.410 

1.00 

overlæqertj. m. 

4.377.632 

3.291.992 


1.085.640 

4.00 

4.00 

Overlæqer ovk. 

7.099.110 

5.470.650 


1.628.460 

6.00 

6.00 

Udgift til feriekort til overlæger af fast 

1.500.000 

1.500.000 





Adelingslæge 

767.950 

719.850 

12.479 

35.621 

1.02 

1.00 

ntroduktionsstilling - reservelæger 

977.922 

961.250 

16.672 


2.04 

2.00 


15.950.009 

12.899.727 

29.151 

3.021.131 

14.06 

14.00 









Lægelønsforbruget i 2010: 

Den præhospitale enhed dvs. kun lægerne Herning, Holstebro og Lemvig 

Budgettet for 8 måneder er 9,444 mio. kr. forbruget for 8 måneder er 9,340 mio. kr. dvs. et 
mindre forbrug på 8 måneder på 0,104 kr., hvilket forventes at gå i 0 ved årets slutning. 

Lægeafsnittet i Herning 

Budgettet for 8 måneder er 15,252 mio. kr. forbruget for 8 måneder er 16,924 mio. kr. dvs. et 
merforbrug på 8 måneder på 1,672 mio. kr. 

Pr. 1.11.10 er der et merforbrug på 2,073 mio. kr. på speciallæger og 0,293 mio. kr. på yngre 
læger, som følge af vakancer. 

Lægeafsnittet i Holstebro 

Budgettet for 8 måneder er 10,096 mio. kr. forbruget for 8 måneder er 10,375 mio. kr. dvs. et 
merforbrug på 8 måneder på 0,279 mio. kr. 

Pr. 1.11.10 er der et merforbrug på 0,227 mio. kr. på speciallæger, hvilket skyldes betaling til 
egne speciallæger til vakancevagterne. 

5.2. Udgifter til den præhospitale indsats, interhospitale transporter samt 
sideløbende driftsudgifter i Anæstesiologisk afdeling 

Da den præhospitale enhed (DPE) under Ringkøbing Amt opstartede i 2003 blev en del af 
denne finansieret af amtet. Den øvrige del finansierede de daværende anæstesiafdelinger i 
amtet med en udvidelse af de allerede etablerede vagtberedskaber på matriklerne, som 
udover de opgaver, der var på anæstesiafdelingerne påtog sig en yderligere opgave 
præhospitalt. 

For lægebilsordningerne aftaltes i forbindelse med styrkelsen af disse september 2009, at det 
for Regionen var en udgiftsneutral udvidelse, men ikke for HEV, som derved pådrog sig en 
underfinansiering. Sammenfattende er beløbene i tabel 5.2 det totale beløb, som amt og 
region gennem tiden har tilført anæstesiafdelingerne i HEV, og som i dag finansieres fra 
regionen. 

Der er en fælles forståelse af, at der har været tale om en underfinansiering som løbende 
været drøftet mellem HEV og Regionen senest i 2010. 


Tabel 5.2 


Det årlige beløb tilført fra Ringkøbing Amt & RM til den præhospitale indsats 
Opdelt på læger og sygeplejersker. Tilført i hhv. 2003 i) & 2009 2 ): 

12,27 

mio.kr. 


Lægemæssig vagtdækning 

o Lægebilen i Lemvig 

24 timer i døgnet i 365 dage med konsulenttakst + pension 17,50% - årligt 

4,40 

mio. kr. 

2) 

o Den præhospitale indsats Herning og Holstebro 

Regionsdel af faktisk udgifter (jf. tabel 5.2.a.), læger 

5,20 

mio. kr. 

1) 

Årlig udgift for RM i henhold til aftaler med lægerne 

9,60 

mio.kr. 


Sygeplejerskemæssig vagtdækning præhospital del: 

o Anæstesisygeplejersker Holstebro + Lemvig 

Døgnvagt fra vagtværelse inkl. løn, særydelser, udrykningsgodtgørelse 

1,3325 

mio. kr. 

1) 

o Anæstesisygeplejersker Herning + Ringkøbing + Tarm 

Døgnvagt fra vagtværelse inkl. løn, særydelser, udrykningsgodtgørelse 

1,3325 

mio. kr. 

1) 

Årlig udgift for RM i henhold til aftaler med sygeplejerskerne 

2,665 

mio.kr. 


Det der blev tilført i 2003 var 5,2 mio. kr. til lægebilerne i Herning og Holstebro + 3,25 
sygeplejerskestilling til henholdsvis Herning og Holstebro (til dækning af også af Tarm, 

Lemvig og Ringkøbing). 

I forbindelse med udvidelse i 2009 herunder etablering af lægebilen i Lemvig (udgift 6,6 mio. 
kr.) blev der tilført 4,4 mio. kr. fra Region Midtjylland. De resterende 2,2 mio. kr. til Lemvig 
var HEV's udgift til sygeplejersker til Lemvig og er således ikke finansieret særskilt i 2009. 





Jf. punkt 6.2 udfører den vagthavende DPE-sygeplejerske mere end blot præhospitale opgaver 
i afdelingen i form af et styrket vagtberedskab, der f.eks. muliggør overholdelsen af en række 
øgede krav om operation indenfor snævre tidsrammer, bibeholdelsen af sectioberedskab ved 
samtidige interhospitaltransporter. 

Endvidere løses opgaver som anæstesiberedskab til akutte CT-scanninger, akutte opgaver ved 
akut sygdom på sengeafdelingerne og til tilkald til det øgede antal traumekald ved 
Regionshospitalet Herning og en lang række andre opgaver. 

Den valgte model giver en synergieffekt ved at løse summen af opgaver med højt fagligt 
niveau, samtidigt med at bibeholde et forholdsvist lavt udgiftsniveau sammenlignet med øvrige 
og adskilte vagtberedskaber med dedikeret præhospital funktion. 

6. Overvejelser i forhold til problemområder og fremtidige løsningsforslag. 

6.1. Hvilke konsekvenser har den politisk besluttede specialeopdeling for 
anæstesiologisk afdeling og hvilke muligheder giver etablering af funktionerne på 
DNV Gødstrup? 

Med etablering af Hospitalsenheden Vest ændredes specialefordelingen mellem de 2 tidligere 
Centralsygehuse i Herning og Holstebro. I korthed betød dette, at en række akutte opgaver 
indenfor medicin, kirurgi og traumatologi samledes i Herning, men alligevel bevaredes en del 
akutte funktioner i Holstebro. Disse ændringer betød en øget belastning af de anæstesiologiske 
beredskaber i Herning, der nødvendiggjorde etablering af et nyt vagtlag, uden at der 
tilsvarende har kunnet reduceres i de anæstesiologiske vagtberedskaber i Holstebro. 

Det vurderes ikke som muligt på kort sigt at samle alle akutte funktioner indenfor medicin, 
urologi, øre-næse-hals sygdomme, neurologi, intensiv funktion og alle fødsler i Herning og 
omdanne Holstebro til et rent elektivt sygehus uden en speciallæge i anæstesiologi i 
tilstedevagt. 

6.2. Overvejelser vedrørende det præhospitale beredskab i Vest, herunder fordele og 
ulemper ved nuværende struktur: 

Den vestlige del af Region Midt (det tidl. Ringkøbing Amt) udgør ca. 43 % af det samlede areal 
i Regionen og er med en befolkning på ca. 310.000 indbyggere tyndt befolket og med lange 
afstande til akutsygehuset i Herning og endnu længere til højt specialiseret behandling i Århus. 
Kravene til den præhospitale organisation er bl.a. derfor væsentligt forskelligt fra storbyer som 
Århus og København. 

Det præhospitalt beredskab har 3 niveauer: 

Niveau 1. Der er 16 akutambulancer i Vest. Der sendes primærambulance til alle 1-1-2 
opkald. 

Niveau 2. 

a. 4 døgndækkende akutbiler (Herning - Holstebro - Tarm - Ringkøbing). Akutbilerne er 
bemandet med anæstesisygeplejerske og chauffør. 

b. 1 døgndækkende lægebil i Lemvig af hensyn til de specielle forhold med store afstande 
i nordvest 

Ved akut sygdom og ulykker kaldes lægebilen og akutbilerne ud samtidig med primær 
ambulance. 

Niveau 3. 2 døgndækkende lægebiler i Herning og Holstebro. Lægerne rykker ud ved 
livstruende sygdom/større ulykker og yder telefonisk rådgivning til akutbiler og ambulancer. 

Disse i alt 7 præhospitale enheder supplerer de 16 akutambulancer og udgør det samlede 
præhospitale beredskab i Vest. 

Den nuværende ordning startede i efteråret 2003 og på 7 år er der kørt over 46.000 
udrykninger. En velfungerende og synlig præhospital indsats sikrer patienten optimal 
behandling under transporten til sygehuset og skaber tryghed hos hele befolkningen i Vest - 
og ikke kun i de større byer. Den gennemsnitlige responstid for akut/lægebilerne er 13,5 
minutter. Med de 7 præhospitale enheder er det muligt at opnå den samme gennemsnitlige 
responstid for alle enhederne. 

Alle biler er siden december 2009 disponeret fra AMK Vagtcentralen i Præhospitalet i Århus 
under enslydende visitationsretningslinier i forhold til regionens øvrige akut- & lægebiler. 

Udkald 2007 til 2009 


Antal 

udrykninger/År 

2007 

2008 

2009 

Herning 

2.246 

2.666 

2.950 

Holstebro 

1.835 

2.055 

2.284 

Tarm 

570 

668 

655 

Lemvig 

644 

761 

744 

Ringkøbing 

720 

771 

853 

Totalt 

6.291 

6.921 

7.484 


Lægerne rykker ud ved livstruende sygdom og yder telefonisk rådgivning til ambulancer og 
akutbiler. Den samlede aktivitet i 2009 (7484) udgør 56% af alle 1-1-2 udkald plus 1200 
udkald til primærsektoren. Lægeaktiviteten er stigende, og lægerne deltager aktuelt aktivt i 
behandlingen af ca. 18 % af patienterne præhospitalt. Fra 1/12 2009 har der været central 
visitation, hvilket ikke har ændret kørselsfrekvensen. Der er videnskabeligt belæg for, at der er 
behov for lægelig deltagelse i 10 - 15 % af alarmopkaldene. 

Anæstesisygeplejersker og læger er integrerede i de anæstesiologiske 
vagtberedskaber på sygehusene. Nar sygeplejersker og læger ikke er kaldt ud 
præhospitalt, deltager de i vagtarbejdet på sygehusene i Herning og Holstebro. Denne model 
udnytter de sparsomme sygeplejerske- og lægeressourcer optimalt, idet de samtidigt indgår i 
vagtarbejdet på sygehusene. Ved at trække på de eksisterende vagtordninger begrænses den 
præhospitale udgift oftest til det tidsforbrug selve udkaldene varer. 

Såfremt man fjerner anæstesisygeplejerskerne fra akutbilerne betyder det, at man må 
tilbageføre en stor del af transportopgaverne til de knappe anæstesilægeressourcer, som i 
forvejen har et betydeligt merarbejde. 

Derudover vil en ændring af de integrerede præhospitale vagtberedskaber uden deltagelse af 
anæstesisygeplejegruppen medføre en personalereduktion af 16-20 fuldtidsstillinger af en 
personalegruppe, som der ikke har været rekrutteringsproblemer med, uden at 
transportopgaven forsvinder. Tværtimod må man med de seneste forandringer varslet i HEV 
forvente en øgning i antallet af transporter. 

Endelig vurderes det, at den eksisterende ordning har medført, at den øgede belastning i dag 
og vagt har kunnet dækkes af den integrerede model. Nedlægges den skal det eksisterende 
vagtberedskab for anæstesiafdelingen øges, idet belastningsfordelingen skønsmæssigt har 
været 60% i afdelingen og 40% i DPE. 

De 7 døgndækkende biler giver 100 % dækning på præhospitale udkald. Når der i et 

område kommer 2 samtidige udkald aktiveres både akut- og lægebil. I de første 10 måneder i 
2010 har der været 360 af disse dobbelte udkald. Ca. 100 gange årligt ledsages en patient 
direkte fra hjemmet til avanceret PCI-behandling på Skejby Sygehus. I denne situation 
overtager en anæstesisygeplejerske fra sygehusets vagtlag DPE-funktionen, hvorfor det 
præhospitale akutbilsberedskab opretholdes i de 3-3V2 time, ledsagelsen til Skejby tager. 

Kompetenceløft for anæstesisygeplejerskerne. Det præhospitale arbejde har betydet et 
generelt kompetenceløft for anæstesisygeplejerskerne. Der afholdes løbende undervisning og 
årligt en temadag. Et resultat af den øgede kompetence er, at sygeplejerskerne på egen hånd 

kan stå for en betydelig del af de godt 800 interhospitale transporter. Herved undgår man en 
svækkelse af sygehusenes lægelige vagtberedskaber, der i forvejen er hårdt belastede. 

Akutbilerne fungerer som backup for praktiserende læger og vagtlæger. Akutbilerne 
rekvireres til dårlige patienter i lægepraksis, og når vagtlægen har lang kørevej til dårlig 
patient. Herved aflastes den praktiserende læge, og kvaliteten i vagtlægesystemet styrkes 
overfor de mest syge patienter. Aktiviteten i den backup funktion har været støt stigende og 
var i 2009 oppe på over 1200 ture. 

Lægerne kører selv lægebilen. Denne ordning har fungeret uproblematisk og uden ulykker 
siden starten i 2003. Rigspolitiet arrangerer årligt et køreteknisk kursus med afsluttende 
eksamen. 

Fordele ved nuværende aftaler: 

1. 100 % præhospital dækning med 7 døgndækkende enheder geografisk godt fordelte. 

På årsbasis i alt 7500 udkald, heraf 360 dobbelte udkald og 100 transporter direkte til 
Skejby. 

2. Integrerede ordninger for sygeplejersker og læger i eksisterende vagtordninger på 
anæstesiafdelingerne i Herning/Holstebro er økonomisk fordelagtige. 

3. Optimal udnyttelse af anæstesilægerne, som er en kritisk personaleressource i Vest. 

4. Styrker kompetencen hos anæstesisygeplejerskerne og muliggør, at de efter visitation 
af speciallæge selvstændigt kører en betydelig del af de ca. 800 årlige interhospitale 
transporter. Ansvaret herfor er derfor entydigt placeret. 

5. Velfungerende samarbejde med praktiserende læger og vagtlæger. 

6. Lokalkendskab til området fremmer korrekt visitation af patienterne og sikrer lokal 
forankring af ordningen. 

7. Dagtid dækkes fra sygehusene. Når lægerne og anæstesisygeplejerskerne ikke er kaldt 
ud præhospitalt, deltager de i dagarbejdet. 

8. Det er altid speciallæger, der varetager det præhospitale beredskab i lighed med den 
øvrige del af regionens præhospitale lægeambulancer. 


Ulemper ved nuværende aftaler 

1. Arbejdsmæssig belastning. På grund af vakancesituationen i afdelingen overstiger den 
gennemsnitlige arbejdstid aktuelt arbejdsmiljølovens bestemmelser om maksimalt 48 
timer ugentlig over en periode på 4 måneder. 

2. Sikkerhedsrisici i forbindelse med at læger selv kører. Der er ikke sket ulykker i de 7 år, 
ordningen har fungeret. 

3. Ordningen er frivillig, hvilket sammen med aldersfordelingen svækker ordningens 
robusthed. Alle vagter har dog indtil nu været besatte. 

4. De aktuelle lokale arbejdstidsaftaler i Hospitalsenheden VEST giver anledning til uro 
blandt regionens øvrige præhospitale læger. 

6.3. Overvejelser vedrørende initiativer i forhold til rekrutteringssituationen og et 
generationsskifte i lægegruppen. 

Bemandingssituationen i lægegruppen er kritisk i forhold til aldersfordelingen. I henhold til 
overenskomsten kan overlæger over 60 år ikke pålægges vagt på tjenestestedet, og overlæger 
over 62 år ikke vagt uden for tjenestestedet medmindre, der indgås en aftale mellem 
pågældende og regionen. Der er 18 besatte overlægestillinger, hvoraf 11 overlæger er 56 år 
eller derover. 

Da der er ansat 2 afdelingslæger i normerede overlægestillinger, er der aktuelt en samlet 
vakance på 7 speciallægestillinger af den samlede normering på 27 speciallæger, hvoraf 1 
ledende overlæge, 3 på RHL & 3 på RHE. 

Afdelingen står overfor en dobbelt opgave, nemlig tiltrækning af nye overlæger og fastholdelse 
af de nuværende. Men henset til den generelle situation i landet på lægeområdet, må der 
forventes forbedrede rekrutteringsmuligheder. 

Der er aktuelt planlagt et speciallæge stillingsopslag, som er det første i Herning og Holstebro 
inden for de sidste 2 år, hvorfor forslag til yderligere initiativer afventer stillingsopslaget. 
Såfremt det ikke lykkes at rekruttere yderligere overlæger, er matriklerne også fremover 
afhængige af de nuværende ansatte overlægers fleksibilitet med frivilligt at tage, dels 
tilstedevagter på intensivafdelingerne, dels ambulancevagter præhospitalt. Alternativt kan det 
indtil Gødstrup blive nødvendigt at supplere med næsten-speciallæger på vikarbasis primært 
på Regionshospitalet Holstebro. 

Udviklingen i rekrutteringssituationen bør løbende følges nøje. 

6.4. Rekrutteringssituationen i forhold til anæstesisygeplejersker 

På anæstesisygeplejerske området, er bemandingssituationen god. Der er i øjeblikket et 
generelt overskud af anæstesisygeplejersker. Hvorfor der fremad rettet ikke ses at være 
bemandingsmæssige problemer i forhold til akutbilerne. 

6.5. Hospitalsenheden Vest er ét hospital med én anæstesiologisk afdeling 

• Ansættelse med tjeneste i Anæstesiologisk afdeling Herning/Holstebro 

• Fællesplanlægning for lægegruppen 

• Sammenflytning af afdelingen med bygning af DNV Gødstrup 

Der er iværksat et arbejde sammen med introduktionslægerne i afdelingen med henblik på at 
udarbejde en beskrivelse, som med fokus på de uddannelsesmæssige perspektiver, kan 
sendes til Videreuddannelsesregion Nord med henblik på revurdering af afdelingens opdeling i 
2 uddannelsessteder for at udnytte et betydeligt anæstesilæringspotentiale på RHL. Der 
belyses en ordning ("4+4+4") med udveksling af introduktionslæger fra Herning til Holstebro i 
den midterste sektion å 4 måneder for bedst muligt at udnytte uddannelsespotentialet i den 
elektive kirurgi og specielle operationer dér. Der forventes en 2-årig forsøgsordning, og den 
forudsætter en opfyldelse af målsætningen for det anæstesiologiske speciales 
introduktionsprogram med deraf følgende behov på RHL for speciallægeressourcer til bistand 
hertil. 

Med hensyn til samarbejdet mellem matriklerne har afdelingsledelsen allerede taget en række 
initiativer med fælles lægemøder, fælles funktionsledermøder/seminarer, fælles instrukser 
m.m. med henblik på at forberede fremtidig fusion på én matrikel. 

7 , Arbejdsgruppens anbefalinger 

Den nuværende præhospitale ordning giver en god betjening af befolkningen med korte 
responstider. Der er betydelig forskel på udfordringen i den præhospitale indsats i et tætbefolket 
byområde og et tyndt befolket landområde, hvilket bør afspejles i organisationen. Man bør 
derfor ikke nødvendigvis have samme præhospitale organisation i hele Region Midt. 
Anæstesiologien i HEV har gennem et gradueret og integreret respons løst udfordringen med 
at servicere befolkningen i Vestjylland på en elegant og billig måde, bortset fra den 
præhospitale ordning i Lemvig, hvor der er lav belastning 

Som det fremgår af pkt. 5.2 er der en fælles forståelse af, at den nuværende ordning er 
underfinansieret, og det har løbende været drøftet mellem HEV og Regionen senest i 2010. 

Man har udnyttet det potentiale, der ligger i integration af vagtberedskaber i HEV og i relation 
til den præhospitale indsats. 

Under forudsætning af at de nuværende præhospitale ordninger opretholdes, anbefales det, at 
et system med fleksible lokale aftaler opretholdes. 

I det omfang at den lægelige bemandingssituation ændres, kan sammensætningen af 
vagtberedskaber og aftaler revurderes. 

Der pågår i øjeblikket et udredningsarbejde vedr. hele det præhospitale område på regionalt 
niveau. Såfremt dette arbejde udmunder i anbefalinger, der væsentligt ændrer den nuværende 
opbygning af den præhospitale indsats i vest, skal betydningen af dette for den daglige drift i 
Anæstesien analyseres grundigt. Som nævnt i rapporten, er der en stor sammenhæng og 
synergi imellem den daglige drift, vagtberedskab i forhold til anæstesiafsnittende og den 
præhospitale funktion. 

Synergien i de fleksible vagtberedskaber er også medvirkende til at løfte den store opgave 
med interhospitale transporter på fornuftig vis. Fremadrettet forventes der flere transporter til 
og fra specialiseret behandling. Hvis den præhospitale funktion indskrænkes, kan det blive 
nødvendigt med tilførsel af ressourcer til afdelingen på dette område. 

Rekrutteringsindsatsen på lægeområdet bør styrkes med henblik på at sikre et glidende 
generationsskifte. Ligeledes bør udviklingen følges nøje med hensyn til at undersøge 
muligheder for ændringer af den samlede arbejds- og vagttilrettelæggelse i relation til den 
lægelige bemandingssituation. 

